“ตู่” ปัดถอดใจ คิดทิ้งเก้าอี้นายก-ไร้กังวลศาลวินิจฉัยคดีบ้านพักราชการ ยันทำตามกม.
“ตู่” ปัดถอดใจ คิดทิ้งเก้าอี้นายก-ไร้กังวลศาลวินิจฉัยคดีบ้านพักราชการ ยันทำตามกม.
“ตู่” ปัดถอดใจ คิดทิ้งเก้าอี้นายก-ไร้กังวลศาลวินิจฉัยคดีบ้านพักราชการ ยันทำตามกม.
16 พ.ย. 2563

พล.อ.ประยุทธ์ จันทร์โอชา นายกรัฐมนตรีและ รมว.กลาโหม กล่าวตอบข้อซักถามภายหลังการประชุมคณะกรรมการนโยบายพลังงานแห่งชาติ (กพช.) วันนี้ (16 พ.ย.63) ถึงกระแสข่าวการลาออก โดยยืนยันว่าจะทำหน้าที่ในตำแหน่งนายกรัฐมนตรีต่อไป
 “ยังทำงานอยู่ ไม่มีท้อแท้ ผอมลงหน่อย ไม่ได้เป็นโรค แข็งแรงทั้งกายและใจ เพราะทำเพื่อคนอื่น ต้องทำ จนกว่าจะไม่ได้ทำ” นายกรัฐมนตรี กล่าว
ส่วนการวินิจฉัยของศาลรัฐธรรมนูญเรื่องบ้านพักราชการนั้น นายกรัฐมนตรี กล่าวว่า เป็นเรื่องของศาลรัฐธรรมนูญ ไม่ต้องมาถาม เพราะไม่ได้เป็นผู้ตัดสิน ศาลรัฐธรรมนูญตัดสินอย่างไรก็ว่าไปตามนั้น พร้อมยืนยันว่าปฏิบัติตามกฎหมาย ไม่เคยฝ่าฝืนกฎหมาย ผิดก็คือผิด ถูกก็ถูก และต้องยอมรับกลไกทางกฎหมาย
ผู้สื่อข่าวรายงานว่า ในระหว่างการให้สัมภาษณ์วันนี้ นายกรัฐมนตรีมีท่าทีสบายๆ ไม่เครียดเหมือนทุกครั้งที่ถูกถามเรื่องการชุมนุม พร้อมกล่าวว่าอยากจะร้องเพลง แผ่นดินของเรา ก่อนที่จะยิ้มให้ผู้สื่อข่าวและกลับเข้าตึกไทยคู่ฟ้า